古 晉 市 神 的 召 會 GEREJA TUHAN DI KUCHING Ambil jalan hayat, nikmati Kristus; Kuatkan teras, gereja teguh berkembang; Pupuk generasi muda jadi korban hidup; Serahkan semua, korban curahan persembahkan; Dibina secara organik, kingdom Tuhan hasrat kita. BULETIN GEREJA ISU NO. 287 02/07/2023 Alamat : Lot 10833, Jalan Chong Kiun Kong, Kenyalang Park, 93300, Kuching, Sarawak, Malaysia. Laman Web : Emel Faks Tel. : : 6082-482258/335484 : 6082-335445 UNTUK KEGUNAAN GEREJA SAHAJA Persidangan Bahasa Cina Peringkat Antarabangsa 2023 Subjek Am: Mempersiapkan Diri Kita untuk Kedatangan Tuan Mesej 1: Mempersiapkan Diri Kita untuk Kedatangan Tuan dengan Mengasihi Penampilan Diri-Nya dan Tidak Mengasihi Zaman Sekarang Jika kedatangan kedua Tuan amat berharga bagi kita, kita akan mengasihi penampilan diri-Nya. Mengasihi penampilan diri Tuan dan mengasihi Tuan sendiri tidak dapat dipisahkan. Jika kita sedang menunggu kedatangan Tuan kita harus menjadi orang yang mengasihi penampilan diri-Nya. Penampilan diri Tuan, kedatangan-Nya kembali, ialah suatu amaran, galakan, dan insentif kepada kita (2 Tim. 4:1, 18). Kita harus mengasihi penampilan diri Tuan dan menantinya dengan harapan yang besar dan penuh riang. Kita harus mempunyai sejenis kehidupan yang mengasihi penampilan diri Tuan; ini akan menjadikan kita tidak tawar hati tetapi kekal setia hingga akhir (Wahi 22:20, 17:14). "Jangan kasihi dunia dan apa yang ada di dunia. Jika sesiapa mengasihi dunia, kasih untuk Bapa tidak ada dalamnya" (1 Yoh. 2:15). Dunia ialah sistem jahat yang diatur secara sistematik oleh Syaitan. Tuhan mencipta manusia agar manusia hidup di bumi ini untuk menggenapi tujuan-Nya, namun untuk menduduki manusia ciptaan Tuhan, musuh-Nya Syaitan telah membentuk satu sistem dunia yang anti-Tuhan di bumi ini dengan mensistemkan manusia melalui kebudayaan, pendidikan, industri, perdagangan, hiburan, dan agama (Kej. 4:16-24). Semua hal yang ada di bumi, terutamanya hal-hal yang berkaitan dengan manusia, dan semua hal di udara telah disistemkan oleh Syaitan menjadi kingdom kegelapannya untuk menduduki manusia dan menghalang mereka daripada menggenapi tujuan Tuhan dan menyimpangkan mereka daripada kenikmatan terhadap Tuhan. Dunia menentang Tuhan Bapa, hal-hal di dunia menentang kehendak Tuhan, dan orang yang mengasihi dunia ialah musuh Tuhan (Yak. 4:4). "Seluruh dunia", yakni sistem kesyaitanan, "terletak dalam yang jahat itu" (1 Yoh. 5:19b). "Seluruh dunia" terdiri daripada sistem dunia kesyaitanan dan orang di dunia, iaitu umat manusia yang jatuh. Terletak bermaksud tinggal secara pasif dalam lingkungan perampasan dan manipulasi yang jahat itu; seluruh dunia dan orang di dunia terletak secara pasif di bawah tangan Syaitan yang merampas dan memanipulasi, iaitu yang jahat itu. Perkataan Yunani yang diterjemahkan sebagai "jahat" dalam 1 Yoh. 5:19 merujuk kepada seseorang yang membawa maut, yang sangat jahat, seseorang yang mempengaruhi orang lain agar menjadi jahat dan ganas; yang jahat itu ialah Syaitan, iblis, yang dalamnya terletak seluruh dunia. Syaitan sedang mempergunakan dunia fizikal dan hal-hal yang ada di dunia ini, untuk menyatukan segala sesuatu pada akhirnya dalam kingdom Antikristus; pada ketika itu sistem dunia akan mencapai kemuncaknya, dan setiap unitnya akan dinyatakan sebagai anti-Kristian (2 Tes. 2:3-12). Mengasihi penampilan diri Tuan bertentangan dengan mengasihi zaman sekarang (2 Tim. 4:8, 10). Zaman ialah satu bahagian, atau satu aspek sistem dunia Syaitan, yang digunakannya untuk merampas dan menduduki manusia dan menjauhkan mereka daripada Tuhan dan tujuan-Nya. Dalam 2 Timotius 4:10, zaman sekarang merujuk kepada dunia yang mengelilingi kita, menarik, dan menggoda kita; kita tidak dapat menghubungi dunia melainkan kita menghubungi dunia zaman sekarang. Demas mengasihi zaman sekarang; disebabkan tarikan zaman sekarang, dia meninggalkan dutus Paulus. Dalam Roma 12:2, Paulus menasihati kita agar jangan dibentuk mengikut zaman ini tetapi ditransform melalui pembaruan minda. Zaman ini dalam ayat 2 merujuk kepada bahagian dunia yang terkini dan praktikal, yang berlawanan dengan kehidupan Tubuh dan menggantikan kehidupan Tubuh. Dibentuk mengikut zaman ini bermaksud mengikut fesyen moden zaman sekarang; ditransform bererti membenarkan elemen organik digarapkan ke dalam diri kita, dengan itu menghasilkan perubahan metabolik secara dalaman (2 Kor. 3:18). Oleh sebab zaman sekarang menentang gereja, iaitu kehendak Tuhan, kita tidak harus dibentuk mengikutnya - Roma 12:2. Jika kita ingin hidup dalam Tubuh Kristus, kita tidak harus mengikut zaman sekarang atau dibentuk mengikut zaman ini atau dikonform kepadanya. Jika kita mengasihi zaman sekarang, kita akan berpihak kepada dunia; jika kita mengasihi penampilan diri Tuan, kita akan berpihak kepada-Nya dan berjuang bersama dengan-Nya demi kepentingan-Nya (2 Tim. 4:1-2, 4-8, 10). Orang yang mengasihi Tuan, menantikan kedatangan-Nya, dan mengasihi penampilan diri-Nya akan jayeng. Mengasihi penampilan diri Tuan merupakan bukti bahawa kita mengasihi Tuan dan hidup untuk-Nya hari ini; oleh itu, ini juga menjadi syarat bagi kita menerima ganjaran-Nya (2 Tim. 4:8, 18). Mengasihi penampilan diri Tuan tidak bermaksud kita tidak perlu menjalani kehidupan yang normal; sebaliknya, semakin kita mengasihi penampilan diri-Nya, semakin kita perlu menjalani kehidupan yang normal hari ini (Mat. 24:40-42). Sebagai orang yang mengasihi Tuan Yesus, menerima Dia sebagai hayat kita, berhidupkan-Nya, dan memperbesar-Nya, kita harus menantikan kedatangan- Nya dan mengasihi penampilan diri-Nya; ini seharusnya menjadi hasrat hati kita dan kehidupan kita sebagai orang yang 1
berharap untuk masuk ke dalam kegembiraan-Nya, diselamatkan ke dalam kingdom syurgawi Tuan, dan menerima mahkota keadilbenaran (2 Tim. 4:8, 18). (Dipetik daripada Garis Kasar Persidangan Bahasa Cina Peringkat Antarabangsa 2023, Minggu 1) PENGEJARAN KORPORAT A. Pembacaan "Wasiat Baru Versi Pemulihan berserta nota kaki" bagi minggu ini ialah Minggu 29 mengikut jadual pembacaan Bible. Hari Tuan Ibr. 9:5-14 Isnin 9:15-28 Selasa 10:1-18 Rabu 10:19-28 Khamis 10:29-39 Jumaat 11:1-6 Sabtu 11:7-19 B. Pembacaan Kajian-hayat bagi minggu ini ialah Kajian-Hayat Kejadian, mesej 86 dan 87. C. Pengejaran pada hari Selasa semasa perhimpunan doa ialah Pengetahuan Hayat, bab 10 (6). (Sila rujuk muka surat 3- 5). D. Pengejaran SKPP untuk minggu ini ialah Mempersiapkan Diri Kita untuk Kedatangan Tuan, Minggu 1. PERHIMPUNAN PERSEKUTUAN PELAYANAN MENGIKUT DEWAN Para pekudus digalakkan untuk menyertai perhimpunan persekutuan pelayanan mengikut dewan masing-masing secara aktif pada setiap Isnin. Semoga kita memasuki beban kehidupan gereja bersama-sama, mempraktiskan kehidupan gereja menurut jalan yang ditetapkan Tuhan, mengajar kebenaran divin, menggembala menurut Tuhan, agar gereja dapat berkembang luas dan berlipat ganda. PERINGATAN DALAM KASIH Pekudus diminta meletakkan kenderaan di petak parkir kereta. Jangan parkir di jalan di hadapan Blok A dan Blok B. Parkir sesuka hati menyebabkan ketidaklancaran lalulintas serta menyukarkan warga emas naik dan turun dari kenderaan. Kita harus menjaga satu sama lain dalam kasih. NOTIS ROMBONGAN PEKUDUS LUAR NEGERA DATANG MENGUNJUNG Gereja Tarikh Melawat Bilangan Orang Dewan yang Memberi Penginapan Bilangan Unit Penginapan Gereja di New Taipei City 03-10/08/2023 15 1 (03 - 06/08/23) 2 (8 - 10/08/23) 6 Gereja di Tainan 08-10/08/2023 38 7, 8, 9, 11 & 12 19 Catatan: Dewan 1 & 2 diminta mengatur 6 unit (untuk pekudus dari New Taipei City); manakala dewan 7-12 menyediakan 3 hingga 4 unit (untuk pekudus dari Tainan) yang memberi penginapan dan senarai nama tuan rumah perlu dihantar ke WhatsApp Gereja Tuhan di Kuching (+6082-482258) sebelum 10/07 (Isnin). PENGUMUMAN 1. Perhimpunan Dikkak: Tarikh/Masa : 08/07/2023 (Sabtu) 7:30 P.M. Tempat : B200 2. Jadual Pelayanan Makanan untuk Aktiviti bagi Remaja dan Pelajar Kampus: Tarikh Bilangan Orang Masa Makan Dewan yang Melayan 08/07/2023 120 6:30 P.M. 1 & 9 15/07/2023 120 6:30 P.M. 2 & 12 2
PENGUMUMAN 3. Pembauran dan Latihan Penyempurnaan untuk Para Dikkak di Malaysia: Tarikh Tempat : 16-17/09/2023 (Sabtu-Hari Tuan) : Dewan Perhimpunan, Gereja di Sibu Pakej Yuran Bilik Standard RM 220 Hanya Makan (Dewasa) RM 100 Hanya Makan (Kanak-Kanak) RM 90 Pendaftaran Sahaja (Dewasa) RM 40 Pendaftaran Sahaja (Kanak-Kanak) RM 30 Tarikh tutup Catatan : 17/07/2023 (Isnin) : 1. Bagi yang mendaftarkan diri untuk pakej hotel, sila pastikan anda lapor diri pada 15/09 antara 2:00 P.M. hingga 9:00 P.M. di lobi hotel STARLINK. 2. Borang pendaftaran boleh didapatkan di pejabat dewan perhimpunan. Yuran boleh didepositkan ke dalam akaun gereja dan nyatakan pada resit bayaran "Sister" serta distrik anda (Cth.: H1D1). Senarai nama pendaftaran yang lengkap berserta resit bayaran harus dihantar ke WhatsApp Gereja Tuhan di Kuching (+6082-482258). Tarikh Masa Sesi 1 8:30 A.M. - 10:00 A.M. 16/09 (Sabtu) Sesi 2 10:30 A.M. - 12:00 P.M. Sesi 3 4:30 P.M. - 6:00 P.M. Sesi 4 7:30 P.M. - 9:15 P.M. 17/09 (Hari Tuan) Pemecahan Roti 9:00 A.M. - 10:00 A.M. Sesi 5 10:30 A.M. - 11:45 A.M. 4. Gereja di Bau dan Lundu telah memulihkan perhimpunan pemecahan roti secara fizikal. Para pekudus boleh pergi menyokong serta berbaur dengan pekudus tempatan di sana. Masa perhimpunan adalah seperti berikut: Gereja di Bau : 2:30 P.M. - 3:30 P.M.; Gereja di Lundu : 10:00 A.M. - 12:00 P.M. 5. Pelayanan Meronda Dewan Perhimpunan pada Waktu Pagi Hari Tuan: 02/07/2023 Dewan 4 09/07/2023 Dewan 6 6. Pelayanan Pembersihan: 02/07/2023 09/07/2023 Kawasan 6 - 3 4 - 1 Blok A Tingkat 3: Tandas, koridor lif, dan laluan tepi dewan perhimpunan. 2 - 3 6 - 4 Blok A Tingkat 2: Tandas, koridor lif, dan laluan tepi dewan perhimpunan. 9 - 4 1 - 3 Blok A Tingkat 1: Tandas, koridor, tangga depan Blok A, serta tangga di antara Blok A dan Blok B. 3 - 3 9 - 2 Blok B Tingkat Bawah: Tandas tingkat bawah, koridor, serta tangga menuju ke basement Blok A. P ENGETAHUAN HAYAT BAB SEPULUH HUKUM HAYAT (6) TUHAN INGIN MENJADI TUHAN DALAM HUKUM HAYAT Dalam Ibrani 8:10, selepas Tuhan bersabda, "Aku akan menaruh hukum-hukum-Ku ke dalam minda mereka, dan akan menulis hukum-hukum ini pada hati mereka," Dia bersabda, "Aku akan menjadi Tuhan mereka, dan mereka akan menjadi umat-Ku." Ini menunjukkan kepada kita bahawa Tuhan menaruh hukum hayat-Nya ke dalam kita kerana Dia ingin menjadi Tuhan kita dalam hukum hayat ini, dan Dia juga mahu kita menjadi umat-Nya dalam hukum hayat ini. Hal ini mengungkapkan hasrat Tuhan dan juga tujuan Tuhan, dan ini merupakan satu perkara yang sangat penting; oleh itu, kita tidak boleh tidak meneliti hal ini. Tuhan Ingin Menjadi Tuhan kepada Manusia Mengapakah Tuhan mencipta manusia? Dan mengapakah iblis merampas manusia? Hal-hal ini tidak diwahikan dengan jelas pada permulaan Bible. Ketika Tuhan mengumumkan Sepuluh Perintah di Gunung Sinai, barulah hasrat 3
Tuhan pada manusia diwahikan dengan jelas. Dalam tiga perintah yang pertama, kita melihat bahawa Dia ingin menjadi Tuhan kepada manusia. Pada masa kemudian, sewaktu iblis menggoda Tuan di gurun tandus dan menghendaki Tuan menyembah dia, pada waktu itulah terdedahnya niat iblis untuk merampas manusia, iaitu dia hendak merampas kedudukan Tuhan dan menghendaki manusia menyembah dia sebagai Tuhan. Ini menunjukkan kepada kita dengan jelas bahawa pergelutan antara iblis dengan Tuhan terletak pada soal siapa yang merupakan Tuhan kepada manusia dan siapa yang menerima penyembahan daripada manusia. Namun hanya Tuhan ialah Tuhan; hanya Dialah yang layak menjadi Tuhan kepada manusia dan menerima penyembahan daripada manusia. Pada zaman Wasiat Lama, Dia pernah hidup dalam kalangan umat Israel untuk menjadi Tuhan mereka. Pada zaman Wasiat Baru, menerusi inkarnasi, Dia hidup dalam kalangan manusia dan mengisytiharkan bahawa Dialah Tuhan. Kemudian, menerusi Roh Kudus, Dia hidup dalam gereja dan merupakan Tuhan kepada manusia dalam gereja. Pada masa kelak, dalam zaman milenium, Dia akan menjadi Tuhan kepada seluruh kaum Israel; malah Dia akan huni dalam kalangan manusia hingga keabadian di langit baru dan bumi baru dan selama-lamanya menjadi Tuhan kepada manusia. Tuhan Ingin Menjadi Bapa, kemudian Menjadi Tuhan Tuhan bukan sahaja ingin menjadi Tuhan kepada manusia, tetapi lebih-lebih lagi menjadi Bapa kepada manusia. Dia bukan sahaja mahu manusia mengambil Dia sebagai Tuhan, tetapi lebih-lebih lagi Dia mahu manusia beroleh hayat- Nya. Dia ingin menjadi Bapa kepada manusia, kemudian menjadi Tuhan kepada manusia supaya Dia dapat menjadi Tuhan kepada manusia dalam hayat-Nya. Hanya apabila manusia mempunyai hayat-Nya dan menjadi anak-Nya, barulah manusia benar-benar mengenali bahawa Dialah Tuhan dan benar-benar membiarkan Dia menjadi Tuhan. Pada waktu pagi hari kebangkitan Tuan Yesus, Dia memberitahu Maria orang Magdala, "Aku naik kepada Bapa-Ku dan Bapamu, serta Tuhan-Ku dan Tuhanmu" (Yoh. 20:17). Di sini Tuan menyebut Bapa terlebih dahulu, kemudian menyebut Tuhan. Ini bermaksud bahawa Tuhan haruslah menjadi Bapa kita, kemudian barulah Dia dapat menjadi Tuhan kita. Lagipun Tuan Yesus dalam doa-Nya pada malam terakhir juga menyatakan dengan jelas bahawa hanya apabila kita mempunyai hayat abadi Tuhan, barulah kita dapat mengenali Dia, satu-satunya Tuhan yang benar (17:3). Oleh itu, kita harus mengalami Tuhan sebagai Bapa dalam hayat, dengan itu kita dapat mengenali Tuhan sebagai Tuhan. Semakin kita membenarkan hayat Bapa beroperasi dalam kita, semakin kita menyembah dan melayan Tuhan yang mulia ini! Tuhan ialah Bapa kita kerana Dia ingin menjadi Tuhan kita dalam hayat Bapa ini. Hal ini juga bermaksud bahawa Dia ingin menjadi Tuhan kita dalam operasi hayat-Nya. Tuhan Ingin Menjadi Tuhan dalam Hukum Hayat Tuhan ialah Bapa kita kerana kita mempunyai hayat-Nya. Memandangkan hayat-Nya telah masuk ke dalam kita, hayat-Nya juga membawa hukum hayat ini ke dalam kita. Apabila hukum ini beroperasi, hukum ini mengawal tertib sehingga Tuhan sendiri termanifestasi daripada kita. Oleh itu, Tuhan ingin menjadi Tuhan kita dalam hukum hayat ini. Kita harus mengetahui bahawa hari ini Tuhan bukan menjadi Tuhan kita secara objektif, sebagai Tuhan yang jauh di atas dan di luar kita, tetapi Dia menjadi Tuhan kita di dalam kita dan dalam hayat-Nya. Ini bermaksud bahawa semasa hukum hayat-Nya mengawal tertib kita di dalam, Dia menjadi Tuhan kita da lam hukum hayat-Nya ini. Sesungguhnya penganut agama Islam menyembah Tuhan di syurga; penganut agama Yahudi lebih-lebih lagi menyembah Tuhan di syurga. Namun mereka hanya menyembah satu Tuhan yang objektif, satu Tuhan yang tinggi melangkaui segala-galanya; mereka tidak membenarkan Tuhan menjadi Tuhan mereka di dalam mereka. Bahkan dalam kalangan orang Kristian hari ini, banyak yang hanya menyembah Tuhan yang objektif dan jauh di atas. Mereka hanya menyembah Tuhan yang di luar mereka menurut sesetengah ajaran atau peraturan hurufiah di luar. Mereka tidak membiarkan Tuhan menjadi Tuhan yang hidup kepada mereka, dalam hayat yang berada dalam mereka. Akan tetapi, kita haruslah jelas bahawa apabila kita menyembah Tuhan dan membiarkan Tuhan menjadi Tuhan kita, kita tidak harus berbuat demikian menurut doktrin atau hukum-hukum hurufiah, sebaliknya kita harus melakukan hal ini dalam hayat Tuhan atau dalam hukum hayat Tuhan. Hukum ini ialah fungsi yang termanifestasi oleh hayat Tuhan. Apabila hukum hayat Tuhan ini mengawal tertib dalam kita, atau apabila Tuhan beroperasi dalam kita, Tuhan menjadi Tuhan kita dalam hukum ini, iaitu dalam operasi-Nya ini. Hari ini apabila kita melayan Tuhan, kita harus melayan-Nya dalam hukum hayat ini, dalam operasi-Nya ini. Bila- bila sahaja kita membenarkan hayat-Nya beroperasi dalam kita dan hukum hayat-Nya mengawal tertib dalam kita, pelayanan kita ialah pelayanan hayat, pelayanan rohani, yakni pelayanan yang hidup. Apabila kita membenarkan Tuhan menjadi Tuhan kita dalam hukum hayat-Nya, Tuhan yang kita sembah ini bukanlah Tuhan dalam doktrin atau imaginasi, tetapi Tuhan yang hidup, Tuhan yang praktikal, Tuhan yang boleh disentuh. Dalam pengalaman hayat kita, dalam kehidupan harian kita, dan dalam aktiviti kerja kita, memang terdapat Tuhan yang hidup, yang boleh disentuh dan yang boleh ditemui untuk menjadi Tuhan kita. Dia bukan menjadi Tuhan kita dari segi kepercayaan, dan Dia juga bukan menjadi Tuhan kita dalam peraturan; tetapi Dia menjadi Tuhan kita dalam hukum hayat yang hidup, dalam fungsi hayat yang hidup. Namun kadangkala, disebabkan sesetengah masalah dalam hati kita, kita tidak mengasihi-Nya dan tidak membenarkan hukum hayat-Nya mengawal tertib kita. Pada masa ini, meskipun kita mempunyai Tuhan, tetapi Tuhan menjadi Tuhan dalam doktrin atau kepercayaan. Apabila kita memulihkan kasih kita terhadap-Nya dan sekali lagi membenarkan Dia mengawal tertib dalam kita dengan memutarkan roda hayat-Nya, maka fungsi roda hayat-Nya sekali lagi termanifestasi, dan hukum hayat-Nya sekali lagi melakukan kerjanya secara berterusan untuk memutar dan mengawal tertib dalam kita. Pada masa ini, Dia sekali lagi menjadi Tuhan kita secara praktikal; Dia bukan sekadar satu nama ataupun doktrin tetapi Tuhan yang hidup. 4
Oleh itu, kita harus meletakkan diri kita dalam tangan Tuhan, membiarkan hukum hayat Tuhan mengawal tertib kita; dengan itu, barulah kita benar-benar mempunyai Tuhan sebagai Tuhan kita. Bila-bila masa kita tidak membenarkan hukum hayat ini mengawal tertib kita, Tuhan tidak dapat menjadi Tuhan kita, dan kita tidak dapat menjadi umat-Nya. Untuk membolehkan Dia menjadi Tuhan kita secara praktikal dan untuk membolehkan kita menjadi umat-Nya secara praktikal, kita harus membenarkan hukum hayat-Nya mengawal tertib kita dan membenarkan Dia menjadi Tuhan kita dalam hukum hayat-Nya. Mengapakah Tuhan harus menjadi Tuhan kita dalam hukum hayat-Nya, dan mengapakah kita juga harus menjadi umat-Nya dalam hukum hayat-Nya? Hal ini kerana hubungan kita dengan Tuhan seharusnya hidup. Apabila hayat-Nya beroperasi dan mengawal tertib dalam kita, hukum hayat-Nya membawa Dia kepada kita dan membawa kita kepada- Nya. Dalam operasi hukum hayat inilah kita memperoleh Dia dan Dia memperoleh kita. Bila-bila sahaja hukum hayat- Nya dalam kita berhenti mengawal tertib, maka hubungan hidup ini, iaitu Dia menjadi Tuhan kita dan kita menjadi umat -Nya, juga terhenti. Oleh itu, kita harus membenarkan hukum hayat Tuhan mengawal tertib kita; dengan itu barulah kita beroleh Tuhan sebagai Tuhan kita dan kita menjadi umat-Nya secara hidup dan nyata. Oleh yang demikian, kita dapat melihat dengan jelas bahawa soal berkenaan Tuhan menjadi Tuhan kepada manusia dalam Wasiat Lama amatlah berbeza dengan Tuhan menjadi Tuhan kepada manusia dalam Wasiat Baru. Dalam Wasiat Lama, Tuhan ialah Tuhan kepada umat Israel di atas takhta-Nya yang tinggi melangkau, dan menurut peraturan hukum. Dia juga mahu umat Israel menjadi umat-Nya menurut peraturan-peraturan ini. Dengan demikian, asalkan mereka mematuhi peraturan-peraturan ini, mereka tidak ada masalah di hadapan Tuhan. Namun dalam Wasiat Baru, Tuhan masuk ke dalam kita untuk menjadi hayat kita, dan dalam hukum hayat inilah Dia menjadi Tuhan kita dan kita menjadi umat-Nya. Oleh sebab itu, kita perlu hidup melalui hukum hayat ini. KESIMPULAN Setelah melihat butir-butir utama bagi setiap aspek hukum hayat, kita tahu betapa pentingnya hukum hayat ini dalam pengalaman hayat rohani kita. Oleh itu, berkenaan setiap butir utama bagi subjek ini, kita harus mengenalinya dengan jelas dan memahaminya secara menyeluruh. Dengan itu, barulah kita dapat mempunyai pengalaman sejati dalam hayat. Oleh yang demikian, kita tidak takut mengulangi lagi butir-butir utama ini dengan membuat satu rumusan supaya kita mempunyai tanggapan yang mendalam. Sewaktu kita dilahirukan, kita menerima hayat Tuhan. Pada masa ini, meskipun kita mempunyai hayat Tuhan dalam kita, namun hayat ini hanya lengkap dari segi organik; hayat ini masih belum lengkap dari segi pertumbuhan dan kematangan. Atas sebab ini kita perlu membenarkan kudrat hayat ini beroperasi dalam kita secara berterusan tanpa berhenti, supaya mencapai matlamat-Nya yang sempurna, yakni pertumbuhan dan kematangan. Operasi hayat ini berasal daripada fungsi semula jadi dan ciri-ciri hayat ini, iaitu berasal daripada hukum hayat ini. Sekiranya hukum hayat ini ingin mengawal tertib sehingga isi kandungan hayat ini termanifestasi daripada kita, maka hukum hayat harus melewati hati kita; dengan itu, operasi hukum hayat dalam kita ini memerlukan kerjasama hati kita. Sebaik sahaja hati kita bekerjasama, hukum hayat ini pun mempunyai peluang untuk mengawal tertib dalam kita secara bebas. Hasilnya, kita mempunyai perasaan yang tertentu di dalam. Apabila kita mempunyai perasaan ini, kita harus mematuhinya melalui kudrat hayat ini. Bila-bila masa kita patuh, kita membiarkan hukum ini mempunyai satu peluang lagi untuk mengawal tertib kita, dengan itu memberi kita perasaan yang selanjutnya agar kita patuh dengan selanjutnya. Semakin kita patuh, semakin kita memberi Dia peluang untuk beroperasi. Apabila kitaran sebab dan akibat ini terus- menerus beroperasi dalam kita, fungsi bagi kedua-dua elemen kematian dan kebangkitan dalam hayat ini akan termanifestasi secara berterusan. Fungsi kematian menyingkirkan segala-gala yang tidak patut ada dalam kita. Fungsi kebangkitan pula menambahkan segala-gala yang daripada hayat Tuhan. Tambahan pula, operasi hukum ini dan dua fungsi ini, iaitu kematian dan kebangkitan, juga penuh dengan kudrat untuk membolehkan kita memenuhi tuntutan Tuhan yang tidak terbatas itu lalu menghidup keluar segala apa yang terdapat dalam hayat Tuhan. Dengan demikian, kita membenarkan hayat Tuhan bertumbuh secara beransur-ansur dan matang dalam kita. Pada masa yang sama, apabila hayat ini beroperasi dalam kita, mengawal tertib kita secara berterusan, maka kecenderungan kita terhadap Tuhan, kepatuhan kita kepada Tuhan, dan pelayanan kita terhadap Tuhan akan menjadi spontan dan mudah, hidup dan segar. Dalam hukum hidup inilah Tuhan menjadi Tuhan kita yang hidup dan kita menjadi umat-Nya yang hidup. Kita boleh mengatakan bahawa hubungan kita dengan Tuhan wujud dalam hukum hayat ini. Hal ini memang patut kita pandang berat! 5